**Escrit de recurs potestatiu de reposició** (art. 123 i 124 de la LPACAP)

**Autor:** Albert Conesa Bausà (advocat)

Ref. Exp. ....../......

...................., advocat/da de l’Il·lustre Col·legi de l’Advocacia de .................., actuant en la representació que tinc acreditada del Sr./Sra. ...................., comparec davant d’aquest .................... (*Escolliu: Ajuntament/Departament de ............... de la Generalitat de Catalunya.*) i

**EXPOSO:**

1. Que en data .............. vaig rebre la notificació de la Resolució dictada per aquest .................... (*Escolliu: Ajuntament/ Departament.*) en data .............., per la qual acorda .................... (*Escolliu: desestimar íntegrament/estimar en part.*)la reclamació de responsabilitat patrimonial que vaig presentar en nom i representació del Sr./Sra. .................... .
2. Que, atès que no estic d’acord amb la Resolució dictada, dins del termini atorgat, formulo un **recurs potestatiu de reposició** contra l’acte administratiu que exhaureix la via administrativa, de conformitat amb el que disposen els articles 123 i 124 de la Llei 39/2015, d’1 d’octubre, del procediment administratiu comú de les administracions públiques (LPACAP).

Fonamento aquest recurs en els següents

**FETS**

**Primer. Antecedents de la Resolució dictada. Tramitació de l’expedient**

En data ............ vaig presentar una reclamació de responsabilitat patrimonial d’aquesta Administració pels fets que s’hi recollien, consistents en ................................. .

En l’escrit de reclamació vaig exposar .................... (*Escolliu: els danys materials soferts/les lesions sofertes i les seves seqüeles.*), així com la valoració econòmica següent de ............... euros, quantitat que conformava la reclamació que vaig presentar en nom seu.

Iniciat l’expedient de responsabilitat patrimonial, l’instructor/a va acordar la pràctica de la prova següent: ................................. .

Se’m va traslladar el resultat de la prova en data ................, amb la proposta de resolució formulada, sobre la base de la qual vaig formular les al·legacions corresponents mitjançant l’escrit presentat en data ................ .

Finalment, en data ................ se’m va notificar la Resolució dictada, per la qual finalitza l’expedient de responsabilitat patrimonial instruït, que .................... (*Escolliu: desestima íntegrament/estima en part.*) la reclamació de responsabilitat patrimonial i fixa l’import de la indemnització reconeguda en .............. euros.

**Segon. Motiu de la** .................... **(*Escolliu:******desestimació/estimació parcial*) de la reclamació de responsabilitat patrimonial**

La resolució que aquest .................... (*Escolliu: Ajuntament/Departament.*) ha dictat .................... (*Escolliu: desestima íntegrament/estima en part.*)la reclamació de responsabilitat patrimonial, en considerar que .................... (*Escolliu: no ha quedat/ha quedat.*) acreditada la realitat dels danys soferts i la relació de causa a efecte entre aquell i aquestes.

(*Incloeu aquesta frase* *en el cas d’estimació parcial.*) La Resolució ha fixat l’import de la indemnització en la quantitat de .............. euros.

1. Que, mitjançant aquest escrit de recurs manifesto la meva disconformitat amb .................... (*Escolliu: les causes de denegació de la sol·licitud formulada/l’import de la indemnització fixada.*) per dos motius:

(*Escolliu l’apartat 1r que correspongui d’entre les tres opcions següents.)*

(*Opció 1*)

**1r. Error en determinar la inexistència de danys derivats de .....................:**

La Resolució dictada considera en el seu fonament jurídic .... que no escau declarar l’existència de responsabilitat patrimonial de l’Administració, atès que ................, i, consegüentment, considera com a no acreditada la realitat dels ................ (*Escolliu: fets/danys.*) en què es basa la reclamació.

L’argument utilitzat no pot ser acceptat, atès que ............................. . (*Exposeu els motius pels quals sí que escauria declarar la responsabilitat de l’Administració.*)

(*Opció 2*)

**1r. Error en determinar la inexistència de relació de causalitat entre els danys soferts i el funcionament del servei públic la titularitat del qual és d’aquesta Administració**

La Resolució dictada considera en el seu fonament jurídic .... que no escau declarar l’existència de responsabilitat patrimonial de l’Administració atès que ................, i, consegüentment, considera que ................ (*Escolliu: no hi ha una relació de causalitat entre els danys soferts per la part reclamant i el funcionament del servei públic de ............../que existeix culpa exclusiva de la part reclamant en la producció dels fets.*).

L’argument utilitzat no pot ser acceptat, atès que ............................. . (*Exposeu els motius pels quals sí que correspondria la declaració de responsabilitat de l’Administració.*)

(*Opció 3*)

**1r. Error aritmètic en la quantificació**

Tot i que la Resolució reconeix la realitat dels fets exposats, els danys produïts i la relació de causalitat entre aquests i el funcionament del servei públic de ................., i que, consegüentment, declara que hi ha responsabilitat patrimonial d’aquesta Administració, la seva part dispositiva fixa l’import de la indemnització en ....... euros.

L’error aritmètic comès resulta evident, atès que l’import desglossat dels conceptes reconeguts és el següent: ................. . (*Detalleu el desglossament i exposeu els motius pels quals l’import de la indemnització ha de ser més elevat que el reconegut.*)

En definitiva, ................. és l’import que correspon d’abonar a la part reclamant, i no el de ........ euros, tal com recull la part dispositiva de la Resolució objecte de recurs.

**2n. Manca de pràctica de la prova proposada**

El fonament de dret .... de la Resolució dictada indica que no s’ha aportat cap informe de .................... i no ha quedat acreditada la realitat dels danys causats.

Manifesto la meva discrepància respecte d’aquest fonament, atès que en el meu escrit inicial de reclamació, i a l’empara del que disposa l’article 67.2 de la LPACAP, vaig efectuar la proposició de prova corresponent i vaig concretar els mitjans de què pretenia valer-me. En aquest sentit, vaig sol·licitar les proves següents:

1. **Documental**, consistent en els documents aportats amb la reclamació i, també, en l’informe complet emès per .................... sobre les circumstàncies en què es va produir l’accident i l’estat de conservació de ..................... (*Indiqueu el contingut que escaigui.*)

2. ..................... (*Indiqueu la resta de proves proposades i no practicades en la instrucció del procediment.*)

Per tant, en la reclamació presentada vaig sol·licitar la pràctica de les proves corresponents per acreditar la realitat dels fets i els danys produïts, així com l’avaluació econòmica correcta d’aquests. Si, en la tramitació de l’expedient de responsabilitat, aquest .................... (*Escolliu: Ajuntament/Departament.*) no ha acordat la pràctica de les proves proposades ni tampoc les ha denegades de manera motivada, no pot fer recaure sobre la part reclamant les conseqüències d’aquesta inactivitat. Altrament, li estaria provocant una situació d’indefensió proscrita per l’article 24 de la Constitució espanyola.

1. Que, als fets anteriors, els són d’aplicació els següents

**FONAMENTS DE DRET**

**Pressupòsits d’admissibilitat**

**I.** La **competència** per conèixer aquest recurs de reposició correspon a l’òrgan davant del qual el presento, pel fet que és l’autor de la Resolució impugnada.

**II.** La **part** **recorrent** està legitimada pel fet que és la titular del dret subjectiu afectat per la Resolució dictada.

**III.** L’**acte** contra el qual interposo aquest recurs de reposició és definitiu, perquè ha posat fi al procediment de responsabilitat patrimonial de l’Administració iniciat amb la meva reclamació.

**IV.** El **termini** per interposar el recurs és d’un mes, comptat a partir de la notificació de la Resolució. Atès que vaig rebre la notificació en data .............., presento aquest recurs dins del termini previst.

**V.** El **termini** màxim per dictar i notificar la resolució del recurs és d’un mes.

**Fons de la qüestió**

**VI.** **Articles 47.1 i 48.1** de la LPACAP, sobre les causes de nul·litat dels actes administratius, i sobre l’anul·labilitat dels actes de l’Administració que incorrin en qualsevol infracció de l’ordenament jurídic.

**VII.** **Article 118.1** de la LPACAP, sobre la sol·licitud i la pràctica de la prova quan la seva falta de realització en el procediment en què es va dictar la resolució objecte de recurs no sigui imputable a la persona interessada.

Per tot això,

**DEMANO:**

Que tingueu per presentat aquest escrit; que tingueu per interposat, en el termini i la forma escaients, el **recurs de reposició** contra la Resolució dictada per aquest .................... (*Escolliu: Ajuntament/Departament.*) en data ..............., la qual acorda .................... (*Escolliu: desestimar íntegrament/estimar en part.*) la reclamació de responsabilitat patrimonial que vaig presentar, i que, sobre la base de les al·legacions formulades i, si escau, prèvia la pràctica de la prova proposada, l’anul·leu i en dicteu una altra per la qual estimeu aquest recurs, declareu l’existència de responsabilitat patrimonial a favor del Sr./Sra. ......................., i li aboneu la quantitat de ............... € (............... euros) en concepte d’indemnització pels danys i perjudicis soferts a conseqüència de ................, més l’actualització d’aquest import i els interessos que escaiguin per demora.

 ....................... (*lloc*), ..... de/d’ ............ de ........

(*signatura*)

.......................

(*Indiqueu amb majúscules el nom de l’organisme al qual va dirigit el recurs.*)

*Nota: l’autor ha cedit els drets d’aquest model per tal que, de forma gratuïta, una tercera persona el pugui descarregar, copiar, modificar i utilitzar sense mencionar l’autoria ni la font, tant amb caràcter professional com amb caràcter no comercial, sense limitació temporal ni territorial. No n’és permesa la traducció, atès que es tracta d’un model creat per al foment del català a l’àmbit del dret.*